Imtella' Jannar 11, 2021 - Aġġornata 11 Ta' Jannar, 2021 11:29am Matul din il-ġimgħa Dr Robert Abela jagħlaq sena minn meta nħatar Prim Ministru u Mexxej tal-Partit Laburista. Għal dan l-ewwel anniversarju tiegħu, il-Prim Ministru Robert Abela wassal messaġġ fuq il-midja soċjali. Fil-messaġġ qasir tiegħu, Dr Abela qal li din is-sena kienet waħda ta' sfidi kbar u bla preċedent iżda stqarr li baqa', għadu u se jibqa' pożittiv u ottimist. Qal li l-Gvern immexxi minnu ma waqafx jieħu d-deċiżjonijiet u ta s-soluzzjonijiet li kienu kruċjali f'dan iż-żmien ta' sfida. Waqt li stqarr li f'kull deċiżjoni li ħa s'issa dejjem fittex dak li jgħaqqad lill-poplu Malti u Għawdxi, Dr Abela wiegħed li se jibqa' jieħu d-deċiżjonijiet. Kompla jgħid li din il-ġimgħa se jqattagħha qrib in-nies, fil-komunitajiet fejn jaħdmu u jgħixu. Ara l-messaġġ tal-Prim Ministru Robert Abela: